Першую шайбу ў вароты каманды Прэзідэнта толькі на 25 хвіліне забіў Сяргей Ясюкевіч, хаця магілёўцы маглі адкрыць лік і раней, але перашкодзіла перакладзіна. Каманда Магілёўскай вобласці перахапіла ініцыятыву і на 27 хвіліне закінула другую шайбу, вызначыўся Сяргей Маторын. Атака за атакай прынесла магілёўцам трэцюю шайбу – яе закінуў Ігар Жукаў на 29 хвіліне. Аднак паступова сілы выраўняліся, а каманда Прэзідэнта паразіла вароты суперніка ў сёмы раз – на 37 хвіліне гэта зрабіў Андрэй Асташэвіч з перадачы Аляксандра Радзінскага. Былі шанцы ў магілёўцаў, але ратаваў варатар каманды Прэзідэнта. На апошняй хвіліне другога перыяду восьмую шайбу закінуў Дзмітрый Мялешка, перадача – Андрэй Міхалёў.